
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	23.09.2026.
	Nr. RD-26-1073-lē

	
	(prot. Nr. 30, 48. §)




Par projekta “Centrālās dzelzceļa stacijas (dienvidu puses) integrēšana pilsētvidē un transporta sistēmā” (PVM ID APS0395.02) pieteikumu iesniegšanu un īstenošanu


[bookmark: _Hlk218758968][bookmark: _Hlk187150318]Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 21. punktu, Ministru kabineta 19.11.2024. noteikumiem Nr. 726 “Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.2. pasākuma “Multimodāls sabiedriskā transporta tīkls” īstenošanas noteikumi”, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 47. punktu, ņemot vērā Rīgas attīstības programmas 2022.–2027. gadam (apstiprināta ar Rīgas domes 23.02.2022. lēmumu Nr. 1284) Investīciju plānā 2026. un 2027. gadam (aktualizēts ar Rīgas domes 22.01.2026. lēmumu Nr. RD-26-473-lē “Par Rīgas attīstības programmas 
2022.–2027. gadam aktualizētā Rīcības plāna un Investīciju plāna 2026. un 2027. gadam apstiprināšanu”) iekļauto projektu “Centrālās dzelzceļa stacijas (dienvidu puses) integrēšana pilsētvidē un transporta sistēmā” (PVM ID APS0395.02), Rīgas domes 21.02.2024. lēmumu Nr. RD-24-3326-lē “Par Rīgas valstspilsētas pašvaldības Eiropas Savienības Atveseļošanas un noturības mehānisma fonda projektu un Eiropas Savienības fondu 2021.–2027. gada plānošanas perioda projektu finansēšanu”, Rīgas domes 24.01.2024. nolikuma 
Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 5.1. un 7.11. apakšpunktu un Rīgas domes 07.07.2021. nolikuma Nr. 86 “Rīgas valstspilsētas pašvaldības Pilsētas attīstības departamenta nolikums” 15.14. apakšpunktu, Rīgas dome nolemj:

1. Īstenot projektu “Centrālās dzelzceļa stacijas (dienvidu puses) integrēšana pilsētvidē un transporta sistēmā” (PVM ID APS0395.02), sadalot projektu divos apakšprojektos atbilstoši Centrālās un finanšu līgumu aģentūras līgumu projektiem: 
1.1.	“Centrālās dzelzceļa stacijas (dienvidu puses) integrēšana pilsētvidē un transporta sistēmā” (apakšprojekts 2.3.1.2/2/26/A/029), kopējās ar apakšprojekta īstenošanu saistītās izmaksas līdz 6 252 585 euro, no kurām Eiropas Reģionālās attīstības fonda finansējums ir līdz 3 997 861 euro un Rīgas valstspilsētas pašvaldības līdzfinansējums ir līdz 2 254 724 euro;
1.2.	“Rīgas starptautiskās autoostas integrēšana pilsētvidē un pilsētas transporta sistēmā” (apakšprojekts 2.3.1.2/2/26/A/026), kopējās ar apakšprojekta īstenošanu saistītās izmaksas līdz 5 652 236 euro, no kurām Eiropas Reģionālās attīstības fonda finansējums ir līdz 999 466 euro un Rīgas valstspilsētas pašvaldības līdzfinansējums ir līdz 4 652 770 euro (turpmāk iepriekšminētie projekti kopā – Projekti).

2. Noteikt, ka Rīgas valstspilsētas pašvaldības Pilsētas attīstības departaments ir pilnvarotā institūcija Projektu pieteikumu sagatavošanai, iesniegšanai un Rīgas valstspilsētas pašvaldības pārstāvēšanai Centrālajā finanšu un līgumu aģentūrā (turpmāk – CFLA) atklātā projektu iesniegumu atlasē Eiropas Reģionālās attīstības fonda finansējuma saņemšanai.

3. Noteikt, ka Rīgas valstspilsētas pašvaldības Ārtelpas un mobilitātes departaments ir atbildīgā institūcija par Projektu īstenošanu.

4. Apstiprināt kopējās ar Projektu īstenošanu saistītās izmaksas līdz 11 904 821 euro, no kurām Eiropas Reģionālās attīstības fonda finansējums ir līdz 4 997 327 euro un Rīgas valstspilsētas pašvaldības līdzfinansējums ir līdz 6 907 494 euro.

5. Pēc Projektu pieteikumu apstiprināšanas:
5.1. pilnvarot Rīgas valstspilsētas pašvaldības Ārtelpas un mobilitātes departamenta direktoru Rīgas valstspilsētas pašvaldības vārdā parakstīt vienošanās ar CFLA un citus ar tām saistītos dokumentus par Projektu ieviešanu;
5.2. noteikt, ka Rīgas valstspilsētas pašvaldības Ārtelpas un mobilitātes departaments ir tiesīgs slēgt izpildes līgumus, nepārsniedzot 4. punktā minētās Projektu izmaksas;
5.3. nodrošināt Projektu izmaksu finansēšanu no attiecīgā gada Rīgas valstspilsētas pašvaldības budžeta programmas 01.39.00. “Līdzfinansējums Eiropas Savienības fondiem un citiem projektiem” ietvaros no CFLA saņemtajiem avansa un starpposma maksājumiem un piesaistītajiem aizņēmuma līdzekļiem;
5.4. uzdot Rīgas valstspilsētas pašvaldības Finanšu departamentam sagatavot lēmuma projektu par aizņēmumu Projektu izmaksu finansēšanai.

6. Noteikt, ka Rīgas valstspilsētas pašvaldības Ārtelpas un mobilitātes departaments iepirkuma līgumus par Projektu īstenošanu ir tiesīgs slēgt pirms 5.1. apakšpunktā minēto vienošanos ar CFLA parakstīšanas, nosakot, ka darbu izpildi drīkst uzsākt pēc 5.1. apakšpunktā minēto vienošanos ar CFLA parakstīšanas.

7. Rīgas valstspilsētas pašvaldības Ārtelpas un mobilitātes departaments, Rīgas valstspilsētas pašvaldības Pilsētas attīstības departaments un Rīgas valstspilsētas pašvaldības Finanšu departaments atbilstoši savai kompetencei ir atbildīgi par lēmuma izpildi.





8. Atzīt par spēku zaudējušu Rīgas domes 22.01.2026. lēmumu Nr. RD-26-474-lē “Par projektu “Dzelzceļa pieturas punktu integrēšana pilsētvidē un pilsētas transporta sistēmā” (PVM ID APS0373.04), “Dzelzceļa staciju integrēšana pilsētvidē un pilsētas transporta sistēmā” (PVM ID APS0373.05) un “Centrālās dzelzceļa stacijas (dienvidu puses) integrēšana pilsētvidē un transporta sistēmā” (PVM ID APS0395.02) pieteikumu iesniegšanu un īstenošanu”.

